განსაკუთრებული ღვაწლის მქონე თანამემამულეთა ნომინირების პროცედურა

საქართველოს საგარეო საქმეთა სამინისტრო, მიგრაციის პოლიტიკის განვითარების საერთაშორისო ცენტრთან (ICMPD) ერთად აგრძელებს მუშაობას დიასპორის ჩართულობის საკითხზე. პროექტის ერთ-ერთი მიზანია ქვეყნის განვითარების პროცესში მაღალი კვალიფიკაციის მქონე თანამემამულეების ჩართულობის ხელშეწყობა. მიზნობრივ ჯგუფებს წარმოადგენენ ჩვენი თანამემამულეები, რომლებმაც ადგილსამყოფელ ქვეყნებში მიაღწიეს პროფესიულ წარმატებებს და ამასთან, წვლილი შეიტანეს საქართველოს განვითარებასა და ჩვენი ქვეყნის პოზიტიური იმიჯის პოპულარიზაციაში.

საქართველოს საგარეო საქმეთა სამინისტრო, მიგრაციის პოლიტიკის განვითარების საერთაშორისო ცენტრთან (ICMPD) ერთად, 2024 წელს მართავს ღონისძიებას, რომლის მიზანია ქვეყნის წინაშე განსაკუთრებული ღვაწლის მქონე თანამემამულეთა გამოვლენა და მათი დამსახურების აღიარება.

**განსაკუთრებული ღვაწლის მქონე დიასპორის წარმომადგენლეთა გამოვლენა მოხდება ქართული დიასპორის მიერ კანდიდატთა ნომინირების გზით.**

**კანდიდატების წარდგენა შესაძლებელია** **2024 წლის 19 იანვრიდან 15 თებერვლის ჩათვლით**

**პროექტის თანახმად, მაღალპროფილური დიასპორის ნომინირება შესაძლებელია შემდეგ კატეგორიებში:**

* მეცნიერებაში შეტანილი წვლილისთვის
* ქართული კულტურის პოპულარიზაციაში შეტანილი წვლილისთვის
* საქართველოს ეკონომიკის განვითარებაში შეტანილი წვლილისთვის
* სახალხო დიპლომატიაში შეტანილი წვლილისთვის
* წლის დიასპორელი სპორტსმენი
* საქართველოს უცხოელი მეგობარი
* სპეციალური პრიზი

**ნომინანტის წარდგენის პროცედურები და შეფასების კრიტერიუმები:**

* ნომინანტი შეიძლება იყოს როგორც ადგილსამყოფელი ქვეყნის, ისე საქართველოს მოქალაქე, აგრეთვე, საქართველოს უცხოელი მეგობარი
* ნომინანტი, თავისი საქმიანობით უნდა ემსახურებოდეს საზღვარგარეთ საქართველოს პოპულარიზაციას და ქვეყნის დადებითი იმიჯის წარმოჩენას
* ნომინანტად შეიძლება დასახელდეს პირი, რომელსაც საქართველოს განვითარებაში აქვს შეტანილი წვლილი და ქმნის ახალ შესაძლებლობებს ქვეყნის წინსვლისათვის
* ნომინანტს შეიძლება ჰქონდეს საერთაშორისო პროფესიული გამოცდილება
* ნომინანტი 1 წელზე მეტი ხნის განმავლობაში უნდა ცხოვრობდეს საზღვარგარეთ
* ნომინანტის წარდგენისას, დიასპორის წარმომადგენელმა უნდა შეავსოს სპეციალური განაცხადის ფორმა, სადაც აღწერილი იქნება ნომინირებული პირის საქმიანობა და მნიშვნელოვანი მიღწევები
* რამდენიმე პირის წარდგენის შემთხვევაში, თითოეულ კანდიდატზე ივსება ცალკე განაცხადი

|  |
| --- |
| ნომინანტის წარდგენის განაცხადის ფორმა: |
| ინფორმაცია თქვენს შესახებ: |
|  |
| \*თქვენი სახელი: |
|  |
| \*თქვენი გვარი: |
|  |
| \*ელ-ფოსტა: |
|  |
| \*ტელ (მობილური): |
|  |
| ინფორმაცია ნომინანტის შესახებ |
|  |
| \*ნომინანტის სახელი, გვარი: |
|  |
| \*რატომ მიგაჩნიათ, რომ თქვენს მიერ დასახელებული ნომინანტის საქმიანობა შეესაბამება ნომინაციით განსაზღვრულ კრიტერიუმებს? აღწერეთ მისი მიღწევები (მაქს. 400 სიტყვა) |
|  |
| \*ნომინანტის საკონტაქტო ინფორმაცია (ელ-ფოსტა და/ან მობილური): |
|  |
| გთხოვთ განაცხადი გამოაგზავნოთ შემდეგ ელ-ფოსტაზე: diaspora-awards@icmpd.org  |